Prima locomotivă electrică Traxx a ajuns în România și este testată la Făurei. Atinge 200 km/h și poate tracta 16 vagoane
Compania Alstom a prezentat, joi, prima locomotivă electrică Traxx produsă pentru Autoritatea pentru Reforma Feroviară (ARF), care a sosit în România. Locomotiva va fi în testări la Centrul de Testare Făurei pe parcursul lunii august, urmând un program de testare în Germania, pe linii certificate TSI. Aceasta este prima din cele 16 locomotive și 20 de ani de servicii de mentenanță și reparații prevăzute în contractul semnat în 2024.